BDMS แกร่ง! บวก 3% สวนตลาด โบรกชู “ท็อปพิค” กำไร Q2 เด่น เคาะเป้า 29 บ.
BDMS แกร่ง! พุ่ง 3% แตะ 24.20 บ. สวนภาวะตลาดติดลบ ฟากโบรกฯชู “ท็อปพิค” กลุ่ม มองกำไร Q2/64 โตเด่น พร้อมแนะ “ซื้อ” ราคาเป้า 29 บ.
8 ก.ค. 2564

ผู้สื่อข่าวรายงานว่า บริษัท กรุงเทพดุสิตเวชการ จำกัด(มหาชน) หรือ BDMS ณ เวลา 10.13 น. อยู่ที่ระดับ 24.20 บาท บวก 0.70 บาท หรือ 2.98% สูงสุดที่ระดับ 24.30 บาท ต่ำสุดที่ระดับ 23.60 บาท ด้วยมูลค่าการซื้อขาย 559.30 ล้านบาท

ด้าน บล.ฟินันเซีย ไซรัส ระบุในบทวิเคราะห์ เลือก BDMS เป็นหุ้นเด่นของกลุ่ม โดยไตรมาส 2/64 คาดกำไรสุทธิอยู่ที่ระดับ 1.8 พันล้านบาท ฟื้นตัวแรง 40% เมื่อเทียบกับช่วงเดียวกันของปีก่อน เนื่องจากรายได้บริการเกี่ยวเนื่องกับ COVID-19 ที่แข็งแกร่งจากการระบาดระลอก 3 สวนทางกลุ่ม Domestic Play อื่นที่คาดกำไรยังอ่อนแอ
ส่วนแนวโน้มผลงานไตรมาส 3/64 มีโอกาสดีต่อจาก COVID-19 ที่ลากยาว และหากมองระยะยาวหลังสามารถควบคุมการระบาดได้และกลับมาเปิดประเทศจะได้อานิสงส์จากผู้ป่วยต่างชาติที่กลับมา
ดังนั้นปี 64-64 คาดกำไรสุทธิจะเติบโต 14% และเติบโต 46% จากปีก่อนตามลำดับ แนะนำ “ซื้อ” ราคาเป้าหมาย 29 บาท ทั้งนี้ได้ประเมินแนวรับ 23 บาท และแนวต้าน 23.80-24 บาท